
ΑΠΟΦΑΣΕΙΣ 

Άρση αναδασώσεως εκτάσεως ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγχριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Αθηναίων . 2 
Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Αργυρούπολης (Ν. Αττικής) . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1232 (1) 

Άρση αναδασώσεως εκτάσεως. 

' Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: / 

1. Τον νόμο 1235/1982 «Άσκηση της Κυβερνητικής πολιτικής και 
καθιέρωση της Λαϊκής εκπροσώπησης στους Νομούς» (ΦΕΚ 26/Α/ 
1982). 

2. Την 160417/1180/8.7.1980 απόφαση Υφυπουργού Γεωργίας 
με την οποία δόθηκαν οδηγίες στις Δασικές Υπηρεσίες τόσο για την κή¬ 
ρυξη εκτάσεως ως αναδασωτέων, όσο και για την άρση της πράξεως 
κηρύξεως της αναδασώσεως. 

3. Την αριθ. 644/4.5.1978 απόφασή μας με την οποία κηρύχθηκε 
ως αναδασωτέα έκταση εμβαδού πεντακοσίων (500) στρεμμάτων, που 
βρίσκεται στη θέση «Βαθύς Λαγκός» περιφέρειας Κοινότητας Φόδελε 
(ΦΕΚ 275/5.6.1978 τ.Δ'). 

4. Την 158/1978 γνωμοδότηση Νομικού Συμβουλίου του Κράτους 
η οποία έγινε αποδεκτή από τον Υφυπουργό Γεωργίας με την 208446/ 
2845/27.10.1978 απόφασή του σύμφωνα με την οποία είναι δυνατή η 
ανάκληση της αποφάσεως με την οποία κηρύχθηκε αναδασωτέα μια 
έκταση (άρση αναδασώσεως) ανη απόφαση εκδόθηκε κατά πραγματική 
πλάνη του Νομάρχη στηριζόμενη επί ανακριβών στοιχείων. 

5. Το 180552/3502/24.10.1985 έγγραφο αναπληρωτή Υπουρ¬ 
γού Γ εωργίας σύμφωνα με το οποίο είναι δυνατή η ανάκληση της νο¬ 


μαρχιακής απόφασης που κήρυξε την έκταση αναδασωτέα της δυνατό¬ 
τητας ανάκλησης των παρανόμων διοικητικών πράξεων ως εκδοθείσα 
κατά πλάνη. 

6. Τον Α.Ν. 261/1968 (ΦΕΚ 12/1968 τ.Α) «περί χρόνου ανάκλη¬ 
σης παρανόμων διοικητικών πράξεων». 

7. Την 191/1977 απόφαση του Συμβουλίου της Επικράτειας με την 
οποία γίνεται δεκτό ότι επιτρέπεται η ανάκληση διοικητικής πράξεως 
για λόγους δημοσίου συμφέροντος όπως είναι οι αναγόμενοι στην προ¬ 
στασία των δασών κατά τις γενικές αρχές και μετά πάροδο μικρού χρό¬ 
νου, ως και την δημιουργία οποιασδήποτε καταστάσεως. 

8. Το 344159/21.4.1986 έγγραφο του Γενικού Γραμματέα 
Υπουργείου Γεωργίας σχετικά με τον τρόπο δημοσιεύσεως διοικητικών 
πράξεων στην Εφημερίδα της Κυβερνήσεως. 

9. Τα 917729/4586 π.ετ./7.1.1986, 

95260/12205/31.8.1989 έγγραφα Υπουργείου Γεωργίας (Νομικό 
Τμήμα) σχετικά με την ανάκληση απόφασης κήρυξης δασικής έκτασης 
αναδασωτέας που χαρακτηρίσθηκε στη συνέχεια γεωργική με απόφαση 
της Πρωτοβαθμίου Επιτροπής Επιλϋσεως Δασικών Αμφισβητήσεων 
του Νομού, που κατέστη οριστική. 

10. Την αριθ. 27/1987 οριστική απόφαση της Πρωτοβαθμίου Επι¬ 
τροπής Επιλύσεως Δασικών Αμφισβητήσεων Ηρακλείου με την οποία 
χαρακτηρίσθηκε γεωργική τμήμα της έκτασης εμβαδού 22.916 τ.μ. 
που κηρύχθηκε αναδασωτέα με την 644/5.4.1978 απόφασή μας. 

11; Την αριθ. 1191/2.5.1991 εισήγηση της Δ/νσεως Δασών Ηρα¬ 
κλείου για άρση της αναδάσωσης της παραπάνω χαρακτηρισθείσης γε¬ 
ωργικής έκτασης. 

12. Την 1901/18.4.1986 απόφασή μας «περί ορισμού εισηγητών 
και μεταβίβαση εξουσίας υπογραφής “Με εντολή Νομάρχη” αποφά¬ 
σεων, εγγράφων και άλλων πράξεων στους προϊσταμένους και υπαλλή¬ 
λους των Υπηρεσιών Διανομαρχιακού και Νομαρχιακού Επιπέδου, 
αποφασίζουμε: 

Αίρουμε την αναδάσωση της εκτάσεως που ορίζεται με τα στοιχεία Κ 
I 1 2 Ν Μ Α Κ στο με ημερομηνία-5.4.1977 συνημμένο στην 644/ 
5.4.1978 απόφασή μας τοπογραφικό διάγραμμα του τότε Δ/ντή Δα¬ 
σών Ηρακλείου Κων/νου Βούζα, εμβαδού είκοσι δύο στρεμμάτων και 
εννιακοσίων δέκα έξι τετραγωνικών μέτρων, γιατί χαρακτηρίσθηκε γε¬ 
ωργική με την αριθ. 27/1987 οριστική απόφαση της Πρωτοβαθμίου 
Επιτροπής Επιλύσεως Δασικών Αμφισβητήσεων Ν. Ηρακλείου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηράκλειο, 6 Μαΐου 1991 

Ο Νομάρχης 
ΕΥΣΤΡ. ΠΑΠΑΔΑΚΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: - 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154), 
όπως τροποποιήθηκε με το 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α' 137). 

6. Την 11678/12.12.90 πράξη συναίνεσης ενώπιον του συμβολαιο¬ 
γράφου Αθηνών Κων/νου Λιακάτου των Χρήστου Λιβαδά, Αλεξάνδρας ν 
Λιβαδά και Δημητρίου Λιβαδά αποκλειστικών κυρίων του παρακάτω 
περιγραφομένου ακινήτου. 

7. Την 40993/1.6.90 αίτηση της Αλεξάνδρας Λιβαδά, ενεργούσης 
και ως εκπροσώπου των Χρήστου και Δημητρίου Λιβαδά. 

8. Την κατόπιν αυτοψίας του υπαλλήλου Γεωργίου Δόντα, επιβεβαί¬ 
ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου που βρίσκεται επί της οδού Αγ. Ει¬ 
ρήνης 6 εντός του ρυμοτομικού σχεδίου Αθηνών. 

9. Την 435/24.10.90 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

10. Την 25359/11.1.91 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου) που βρίσκεται επί της οδού Αγ. Ειρήνης αρ. 6 του ρυμοτομι¬ 
κού σχεδίου του Δήμου Αθηναίων και έχει χαρακτηρισθεί ως διατηρη¬ 
τέο με το από 30.12.1985 Π.Δ/γμα (Δ' 349), του οποίου την αποκλει¬ 
στική κυριότητα έχουν οι παραπάνω αιτούντες την μεταφορά του συντε¬ 
λεστή δόμησης, όπως το βαρυνόμενο ακίνητο φαίνεται με στοιχεία 
Α,Β,Γ,Δ,Ε,Ζ,Η,Α στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 52917/1991 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 
α. Εμβαδόν οικοπέδου: 318,57 τ.μ. 

β. Ποσοστό κάλυψης: 100% στο ισόγειο και 80% στους ορόφους, 
γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,2 

δ. Δομήσιμες επιφάνειες που αντιστοιχούν σ’ αυτό είναι: 
318,57 X 3,2 = 1.019,42 τ.μ. 

ε. Δομημένες επιφάνειες: 649,06 τ.μ. (εκ των οποίων 286,23 τ.μ. 
στο ισόγειο και 407,83 στους ορόφους). 

στ. Μεταφερόμενες δομήσιμες επιφάνειες: 325,36 τ.μ. 
(1019,42 - 694,06 = 325,36 τ.μ.) εκ των οποίων 32,34 από ισό¬ 
γειο και 293,02 από ορόφους. 

Άρθρο 2 . 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Χρήστου Λιβαδά, Αλεξάνδρας Λιβαδά και Δημητρίου Λι- 
βαδά για εμβαδόν 325,36 τ.μ. (32,34 από ισόγειο και 293,02 από 
ορόφους). 

Άρθρο 3 

• Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Αργυρού- 

πολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’αριθμ. 367/1987 Π.Δ/γμα(Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις του άρθρου 23 παρ. 1 εδ. ιδ. του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την από 7.9.1989 αίτηση της Πολύτιμης Γκότση. 

7. Την 415/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 25.461/11.1.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 28.2.1982 Π.Δ/γμα (Δ' 221) από 
το βαρυνόμενο (ρυμοτομούμενο) ακίνητο που βρίσκεται εντός του ρυμο¬ 
τομικού σχεδίου του Δήμου Χαλανδρίου (Ν. Αττικής) στην περιοχή Πι¬ 
κραμυγδαλιές για το οποίο έχει εκδοθεί ο υπ’ αριθ. 411/1988 σχετικός 
τίτλος δικαιώματος μεταφοράς συντελεστή δόμησης, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου του Δήμου 
Αργυρούπολης (Ν. Αττικής) και επί της οδού Φαβιέρου 19 φερόμενο ως 
ιδιοκτησία Πολύτιμης Βασ. Γκότση, όπως το ωφελούμενο ακίνητο φαί¬ 
νεται με στοιχεία α,β,ι,θ,ε,ζ,η,α στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της Διεύθυνσης 


Τοπογραφικών Εφαρμογών με την υπ’ αριθ. 53885/1991 πράξη του 
και που αντίτυπό του σε φωτοαμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 60,10 τ.μ. που αντιστοιχεί σε 23,25 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 376,31 τ.μ. 

β. Ποσοστό κάλυψης: 58% 

γ. Συντελεστής δόμησης: 1,56 

δ. Μέγιστο επιτρεπόμενο ύψος: επτά μέτρα και σαράντα εκατοστά 
του μέτρου (7,40). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 53885/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του 411/88 τίτλου στο όνομα της Πολύτιμης Βασ. 
Γκότση του υπολειπομένου και μη χρησιμοποιηθέντος εμβαδού 5,82 
τ.μ. (29,07 - 23,25). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος Διατάγμα¬ 
τος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΡΣ (ΤΕΥΧΟΣ ΤΕΤΑΡΤΟ) 

